NAZIV OBVEZNIKA: **GALERIJA UMJETNINA**

ADRESA : Ulica Kralja Tomislava 15, SPLIT

OIB: **73046143569**

RKP:29654

OZNAKA RAZDOBLJA: 2025-06

Split, 23.07.2025.g.

Ur.br. 98/25

**IZVRŠENJE FINANCIJSKOG PLANA GALERIJE UMJETNINA ZA RAZDOBLJE 1.1.- 30.06.2025.**

Izvještaj o izvršenju financijskog plana Galerije umjetnina je napravljen na temelju:

* Zakona proračunu
* Pravilnika o polugodišnjem i godišnjem izvještaju o izvršenju proračuna

(NN 85/23)

* Uputa iz nadležnog proračuna

*Sažetak djelokruga rada Galerije umjetnina*

Galerija umjetnina je muzejska, neprofitna, stalna i javnosti otvorena ustanova u službi društva i njegova razvitka koja:

- stručno i odgovorno skuplja, čuva, istražuje, komunicira i predstavlja materijalna svjedočanstva čovjeka i njegove okoline u cilju proučavanja, izobrazbe i zabave; u djelokrugu predmetne umjetničke baštine i suvremene umjetnosti (slikarstvo, kiparstvo, grafika, plakat, objekti, instalacije, ambijenti, arhitektura, dizajn, fotografija, film, video), kao i drugih metoda i produkata vizualizacije i umjetničke komunikacije,

- osmišljava i organizira stalne i povremene izložbe u svom sjedištu, te srodnim ustanovama u zemlji i inozemstvu,

- potiče međunarodnu kulturnu razmjenu i promovira nacionalnu umjetnost u svijetu

- potiče interdisciplinarnost, međuinstitucionalnu i međusektorsku suradnju

- sustavno prati, stimulira, promovira, istražuje, valorizira i predstavlja nove oblike umjetničkog izražavanja,

- promovira i afirmira mlade umjetnike,

- organizira edukativne programe i radionice zasnovane na stalnom postavu i povremenim izložbama, te specijalizirane manifestacije u suradnji s obrazovnim i kulturnim ustanovama i organizacijama.

- u okviru programske djelatnosti objavljuje stručne publikacije, kataloge, audiovizualna i druga izdanja,

- organizira predavanja, tečajeve, simpozije, seminare, promocije i slične skupove s područja vizualne umjetnosti

Financijski plan Galerije umjetnina za 2025. godinu s projekcijama za 2026. i 2027. napravljen je na temelju Zakona o proračunu (NN 144/21.), čl. 28., Zakona o fiskalnoj odgovornosti, Pravilnika o proračunskim klasifikacijama, Pravilnika o proračunskom računovodstvu i računskom planu, Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika JLP/R/S, te o načinu vođenja Registra proračunskih i izvanproračunskih korisnika i Uputa za izradu proračuna JLP/R/S – Grada Splita za razdoblje 2025. – 2027.

Financijski plan Galerije umjetnina za 2025. s projekcijama za 2026. i 2027. donesen je 30.09.2024. kao prijedlog, a koji je usvojen na sjednici Gradskog vijeća Grada Splita 06.12.2024. kada je donesen proračun Grada Splita. Upravno vijeće Galerije umjetnina je isti potvrdilo na 39.sjednici 20. prosinca 2024. i do kraja izvještajnog razdoblja nije bilo izmjena i dopuna.

U nastavku slijedi izvještaj o izvršenju financijskog plana Galerije umjetnina za razdoblje 1.1. – 30.06.2025.

Izvještaj o polugodišnjem izvršenju financijskog plana sadrži:

* Opći dio
* Posebni dio
* Obrazloženje općeg i posebnog dijela

Sastavni dio Izvještaja čine sljedeće tabele:

1. Sažetak računa prihoda i rashoda i Računa financiranja
2. Račun prihoda i rashoda
3. Račun financiranja
4. Izvještaj po programskoj klasifikaciji
5. Obrazloženje općeg i posebnog dijela
6. Posebni izvještaji – Galerija umjetnina nema posebnih izvještaja jer nema zaduživanja, ne koristi EU fondove, ne daje zajmove.

**OBRAZLOŽENJE OPĆEG DIJELA:**

Financijski plan Galerije umjetnina za 2025. s projekcijama za 2026. i 2027. donesen je 30. rujna 2024.g. kao prijedlog, a koji je usvojen na sjednici Gradskog vijeća Grada Splita 6. prosinca 2024. kada je donesen proračun Grada Splita. Upravno vijeće Galerije umjetnina je isti potvrdilo na 39. sjednici 20. prosinca 2024. i do kraja izvještajnog razdoblja nije bilo izmjena i dopuna.

Plan se ostvarivao sukladno planskim stavkama.

U izvještajnom razdoblju ostvareno je ukupno 357.957,87eura prihoda i 328.629,16

eura rashoda.

Ukupni prihodi su u odnosu na tekući plan ostvareni u iznosu od 55,93%, a rashodi u iznosu od 47,63%. I prihodi i rashodi ostvarivali su se planiranom dinamikom što je u zadanom planiranom okviru.

**Analiza izvršenja po izvorima financiranja**:

111 – GRADSKI PRORAČUN

Iz nadležnog proračuna (izvor financiranja 111 Gradski proračun) ostvarenje prihoda je 53,66% i rashoda je 55,27%.

Premda su prihodi i rashodi na ovom izvoru u zadanom planiranom okviru ovo odstupanje ostvarenih prihoda i ostvarenih rashoda rezultat je metodološkog načela knjiženja događaja.

Napomena: Galerija umjetnina u izvršenju 01.01.- 30.06.2025. ima 6 rashoda plaća za 6 mjeseci 2025.

 431 – PRIHODI ZA POSEBNE NAMJENE (ULAZNICE)

Indeks ostvarenje prihoda od ulaznica i muzejskih publikacija (izvor financiranja 431) u odnosu na planirano iznosi 38,44%. Indeks izvršenja rashoda na ovome izvoru je 15,12%. Ovakvo ostvarenje je vezano uz muzejski programski plan. Mali indeks izvršenja rashoda u odnosu na planirani ostvariti će se u slijedećem obračunskom razdoblju na planirane programe za to razdoblje.

531 i 541 – PRIHODI IZ DRŽAVNOG PRORAČUNA

Indeks ostvarenja plana na vrsti prihoda 63 i izvorima 531 i 541 (Ministarstvo kulture i medija i Županija Splitsko-dalmatinska) u odnosu na planirano je 87,07%.

Indeks izvršenja rashoda u odnosu na planirane rashode za izvor financiranja od Ministarstva kulture i medija i Županije Splitsko-dalmatinske (izvor 531 i 541) je 37,96% što znači da su ostvareni prihodi od uplate Ministarstva kulture i medija u iznosu od 80% uplaćeni u cijelosti a rashodi ostvareni prema planiranim programima.

Planirani prihod i rashod iz Županijskog proračuna za tisak publikacija bit će ostvaren u slijedećem obračunskom razdoblju.

311 – VLASTITI PRIHODI

Na vlastitim prihodima – račun 66 izvor 311 (prodaja suvenira i iznajmljivanje prostora) ostvarenje prihoda u odnosu na plan iznosi 71,27%. Indeks izvršenja rashoda na vlastitim prihodima u odnosu na plan je 63,89 %. Rashodi i prihodi po ovom izvoru su utrošeni prema planiranim programima za ovo obračunsko razdoblje.

U odnosu na isto lanjsko razdoblje prihodi su izvršeni više za oko 19,62% i to zbog više planiranih i ostvarenih prihoda po svim izvorima posebno prihoda iz nadležnog i državnog proračuna, a i prihoda od vlastite djelatnosti u Galeriji umjetnina u okviru bolje turističke sezone.

Rashodi su u odnosu na lanjsko razdoblje izvršeni više za 29,57 % iz razloga što su povećani planom predviđeni rashodi za zaposlene (plaće, jubilarne nagrade i ostali rashodi za zaposlene), rashodi za programe koje je odobrilo Ministarstvo kulture i medija te razne usluge tekućeg i investicijskog održavanja odnosno popravci (puknuće glavne vodovodne cijevi u zgradi u Ulici kralja Tomislava i popravak krova na zgradi u Lovretskoj ulici) i ulaganja u opremu (reflektori za izložbeni prostor).

Ostvarenje prihoda i rashoda u navedim postotcima tj. kako je i planirano znači ostvarenje planiranih programa i aktivnosti.

**OBRAZLOŽENJE POSEBNOG DIJELA**

**PROGRAM:**

**MUZEJSKA DJELATNOST (3501) / DJELATNOST GALERIJE UMJETNINA**

**(Aktivnost A3505501)**

CILJEVI PROVEDBE PROGRAMA:

Predstavljanje umjetničkih djela kroz izložbeni, nakladnički i pedagoški program, zaštita i očuvanje umjetničkih djela, međuinstitucionalna suradnja i razmjena

**PROJEKT / AKTIVNOST**: Redovna djelatnost Galerije umjetnina Split

izložbena djelatnost, izdavačka djelatnost, pedagoška djelatnost, međuinstitucionalna suradnja i razmjena

**PLANSKA VRIJEDNOST**: 665.990,00 eura

**REALIZACIJA**: 324.459,06 eura / indeks 48,72%

OBRAZLOŽENJE:

Galerija umjetnina je svoju redovnu djelatnost u razdoblju od 01.01. do 30.06. 2025. godine izvršila u skladu s planiranim. Izložbeni program je realiziran po predloženom planu uz jednu odobrenu izmjenu, s ukupno 10 realiziranih izložbenih projekata koje su proveli djelatnici muzeja te vanjski suradnici. Izložbeni programi su realizirani u prostorima Galerije umjetnina predviđenim za povremene izložbe, te u prostoru postava muzejske zbirke. Programi su bili popraćeni specijaliziranim vodstvima za stručnu i širu javnost, radionicama i predavanjima. U sklopu nakladničke djelatnosti vezane uz izložbene programe muzeja objavljeno je u tiskanom obliku ukupno 4 publikacije. Izložbeni program je pratila i djelatnost restauratorske radionice koja skrbi o muzejskoj zbirci i stanju umjetnina pri organizaciji povremenih izložbenih programa. Sve programe Galerije umjetnina je u navedenom razdoblju ukupno posjetilo 13.600 posjetitelja.

Pokazatelj rezultata:

|  |  |  |  |
| --- | --- | --- | --- |
| **Pokazatelj rezultata** | **Definicija pokazatelja** | **Planska vrijednost 2025.** | **Realizacija 30.06.2025** |
| Ukupan broj izložbenih programa | Izložbeni program | 17 | 10 |
| Broj objavljenih publikacija | Nakladnička djelatnost | 9 | 4 |
| Broj ulazaka na muzejske izložbe | Posjećenost Muzeja | 30.000 | 13.600 |
| Broj organiziranih radionica | Pedagoška djelatnost | 14 | 11 |
| Broj međuinstitucionalnih projekata | Međuinstitucionalna suradnja | 4 | 3 |
| Broj rezidencijalnih programa | Međunarodna razmjena | 2 | 1 |

**PROGRAM: STRUČNA VIJEĆA I TIJELA**

**(3505)**

CILJEVI PROVEDBE PROGRAMA:

Sukladno Zakonu i Pravilniku o radu Upravnog vijeća Galerije umjetnina Upravno vijeće obavlja poslove i zadatke sastajući se po potrebi i zadržavajući kontinuirano zanimanje za rad i stanje u Galeriji umjetnina. Predviđeno je sastajanje na mjesečnoj bazi.

**PROJEKT / AKTIVNOST:** Upravno vijeće Galerije umjetnina

**PLANSKA VRIJEDNOST:** 10.010,00 €

**REALIZACIJA:** 4.170,10 € / indeks 41,66 %

OBRAZLOŽENJE: Na ovoj aktivnosti ostvaren je planirani broj sjednica, a to je 5 na kojima su razmatrane važne teme i donesene odluke vezane uz rad Galerije umjetnina.

Ostvareni indeks iznosa rashoda je 41,66% u odnosu na plan.

POKAZATELJ REZULTATA

|  |  |  |  |
| --- | --- | --- | --- |
| **Pokazatelj rezultata** | **Definicija pokazatelja** | **Planska vrijednost 2025.** | **Realizacija 30.6. 2025.** |
| Broj sjednica | Rad Upravnog vijeća Galerije umjetnina | 12 | 5 |

**PROGRAM:** ULAGANJA U OPREMU I OTKUPI

(3601)

**PLANSKA VRIJEDNOST:** 14.000,00 eura

**REALIZACIJA**: 0,00

OBRAZLOŽENJE: Na ovoj aktivnosti nema realizacije jer je otkup umjetnina planiran za slijedeće obračunsko razdoblje s obzirom da je izvor financiranja preneseni rezultat odnosno planirani višak iz prihoda za posebne namjene (ulaznice).

Ravnateljica Galerije umjetnina

Jasminka Babić

